text:
на плащане на годишната авансова такса собствениците на корабите с мрежи гъргър за улов на риба тон с оборудване за дълбоко замразяване и на корабите, съоръжени с въдици, плащат на Гамбия фиксирана сума в размер на 300 EUR годишно за всеки кораб.
 11.
 Към момента на плащане на тримесечната фиксирана такса собствениците на траулерите за улов на дънни дълбоководни видове също така плащат на Гамбия фиксирана сума в размер на 75 EUR на кораб за правилното прилагане на програмата за наблюдение.
 Заплати на наблюдателите
 12.
 Заплатите и социалните осигуровки на наблюдателите се поемат от Гамбия.
 Условия за качване на борда
 13.
 Условията за качване на борда на наблюдател, по-специално продължителността на присъствието му на борда, се определят по взаимно съгласие между корабособственика или неговия агент и Дирекция „Рибарство“.
 14.
 На борда наблюдателят се третира като офицер. Същевременно настаняването на наблюдателя на борда трябва да е съобразено с техническата структура на кораба.
 15.
 Разходите за настаняване и храна на наблюдателя на борда на кораба, включително достъпът до умивалните и тоалетните, чието качество трябва да е поне същото като за офицерите на риболовния кораб, се поемат от корабособственика.
 16.
 Капитанът взема всички мерки в рамките на своята отговорност за осигуряване на физическата безопасност и благоприятни условия за работа на наблюдателя.
 17.
 Капитанът гарантира на наблюдателя необходимия за упражняване на неговите задължения достъп до съоръженията, уредите и оборудването на борда на кораба, в това число:
 а)
 до мостика, комуникационното оборудване и оборудването за навигация;
 б)
 до документите и данните, включително всички дневници на кораба, независимо от това дали те трябва да се съхраняват на борда и да се актуализират съгласно нормативната уредба на Гамбия в областта на рибарството или съгласно други разпоредби за целите на инспекцията и копирането на регистрираните данни.
 18.
 Капитанът разрешава на наблюдателя по всяко време:
 а)
 да получава и предава съобщения и да комуникира с брега и с други кораби посредством комуникационното оборудване на кораба;
 б)
 да взема, измерва, изнася от кораба и задържа проби или цели екземпляри от риба;
 в)
 да съхранява проби или цели екземпляри от риба на кораба, включително в съоръженията за замразяване;
 г)
 да заснема риболовните дейности, включително рибата, риболовните уреди, оборудването, документите, картите и регистрираните данни, и да изнася от кораба снимките или филмите, заснети или използвани от наблюдателя на борда на кораба.
 19.
 През целия си престой на борда наблюдателят:
 а)
 взема всички необходими мерки да не нарушава или смущава риболовните дейности;
 б)
 пази имуществото и оборудването на борда;
 в)
 се съобразява с поверителния характер на всички документи, принадлежащи на кораба.
 Качване и слизане на наблюдателя
 20.
 Корабособственикът или неговият агент уведомява Гамбия с предизвестие от 10 дни преди качването на наблюдателя на борда за датата, часа и пристанището на качване. Ако наблюдателят се качва на борда в чужда държава, неговите пътни разноски до пристанището за качване се поемат от корабособственика.
 21.
 Ако наблюдателят не се яви за качване в рамките на 12 часа след определените ден и час, корабособственикът автоматично се освобождава от задължението да качи наблюдателя на борда. В този случай


text:
корабът е свободен да напусне пристанището и да започне своите риболовни дейности.
 22.
 В случай че наблюдателят слезе в пристанище извън Гамбия, корабособственикът поема разходите по неговото връщане в Гамбия в най-кратки срокове.
 23.
 Ако корабът не се яви в уговореното време в предварително определеното пристанище, за да вземе на борда си наблюдател, корабособственикът поема разходите на наблюдателя за периода на изчакване в пристанището (настаняване, храна и т.н.) и заплаща дневни разходи по ставка 80 EUR на ден.
 24.
 Ако корабът не се яви, без да е уведомил предварително Дирекция „Рибарство“ и звеното за наблюдение и надзор на рибарството, Гамбия може да предприеме подходящи мерки в съответствие със своето приложимо законодателство.
 Задачи на наблюдателя
 25.
 Наблюдателят изпълнява следните задачи:
 а)
 наблюдава риболовната дейност на кораба;
 б)
 наблюдава видовете, количеството, размера и състоянието на уловената риба;
 в)
 наблюдава методите на улов, зоните и дълбочините, в които се извършва риболовът;
 г)
 наблюдава въздействието на методите на улова върху рибата и околната среда;
 д)
 наблюдава преработката, транспорта, трансбордирането, съхраняването и евентуалното унищожаване на риба;
 е)
 проверява местоположението на кораба по време на риболовните дейности;
 ж)
 взема биологични проби в рамките на научни програми;
 з)
 записва използваните риболовни уреди;
 и)
 проверява данните за улова в риболовната зона на Гамбия, вписани в риболовния дневник;
 й)
 проверява процента на прилова и извършва приблизително изчисление на изхвърления улов;
 к)
 съобщава своите наблюдения по радио, по факс или по електронна поща най-малко веднъж седмично, докато корабът извършва риболов в риболовната зона на Гамбия, включително количеството на борда от основния улов и от прилова.
 Доклад на наблюдателя
 26.
 Преди да напусне кораба, наблюдателят представя обобщаващ доклад с наблюденията си на капитана на кораба, чието съдържание се одобрява в рамките на Съвместния комитет. Капитанът има право да включи коментари в доклада на наблюдателя. Докладът се подписва от наблюдателя и от капитана. Капитанът получава копие от доклада на наблюдателя.
 27.
 Наблюдателят изпраща доклада си на Дирекция „Рибарство“, която препраща копие от него на Съюза в срок 15 календарни дни след слизането на наблюдателя.
 28.
 Информацията в доклада на наблюдателя може да се използва от компетентните органи на Гамбия и на Съюза както за научен анализ, така и за проверка на спазването на задълженията.
 РАЗДЕЛ 6
 НАРУШЕНИЯ
 Процедура при нарушения
 1.
 Всяко нарушение от страна на кораб на Съюза, притежаващ разрешение за риболов в съответствие с разпоредбите на настоящото приложение, трябва да бъде включено в доклад за инспекция или доклад за нарушение, изготвен от компетентния орган на Гамбия. Уведомлението за нарушението и съответните приложими санкции, наложени на капитана или риболовното предприятие, се изпраща директно на корабособственика съгласно процедурата, установена в приложимото законодателство на Гамбия. В срок от 24 часа копие от уведомлението се изпраща до държавата на знамето на кораба и до Съюза.
 2.
 Подписването на доклада за инспекцията от страна на капитана не накърнява правото на защита на корабособственика по време на процедура във връзка с нарушение. Капитанът на кораба е длъжен да предостави съдействие при процедурата по инспекцията.
 Задържане на кораб — информационна среща
 3.
 Всеки кораб на Съюза, извършил

type: contracts

jurisdiction: EU


text:
нарушение, може да бъде принуден да спре своята риболовна дейност и, ако е в морето, да се върне в пристанище на Гамбия, при условие че действащото законодателство на Гамбия във връзка със съответното нарушение допуска това.
 4.
 В срок от 24 часа Гамбия уведомява Съюза за всяко задържане на кораб на Съюза, притежаващ разрешение за риболов. Уведомлението трябва да включва съдържащи доказателства документи, които оправдават задържането на кораба.
 5.
 Преди да се предприемат каквито и да е действия спрямо кораба, капитана, екипажа или товара, с изключение на мерките за запазване на доказателствата, Гамбия организира по искане на Съюза, в рамките на един работен ден след уведомлението за задържане на кораба, информационна среща за изясняване на фактите, довели до задържането на кораба, както и на евентуалните последици. На тази среща може да присъства представител на държавата на знамето на кораба.
 Санкции при нарушения — уреждане по взаимно съгласие
 6.
 Санкциите при нарушения се определят от Гамбия в съответствие с действащото национално законодателство.
 7.
 В случай че корабособственикът не приема глобите и при условие че нарушението не представлява престъпление, между компетентните органи на Гамбия и кораба на Съюза започва процедура за уреждане на въпроса по взаимно съгласие, преди да се пристъпи към съдебно поризводство. В тази процедура може да участва представител на държавата на знамето на кораба и представител на Съюза. Тя приключва най-късно три календарни дни след уведомлението за задържане на кораба.
 Съдебно производство — банкова гаранция
 8.
 Ако не бъде постигнато уреждане по взаимно съгласие и нарушението бъде отнесено до компетентния съдебен орган, собственикът на кораба нарушител внася банкова гаранция в банка, определена от Гамбия, като размерът на тази гаранция се определя от Гамбия и трябва да покрие разходите, свързани със задържането на кораба, очакваната сума на глобата и евентуално обезщетение. Банковата гаранция остава блокирана до края на съдебното производство.
 9.
 Банковата гаранция се освобождава и се връща на корабособственика незабавно след постановяването на решението:
 а)
 в пълен размер, ако не е наложена санкция;
 б)
 в частичен размер (равен на остатъка), ако наложената санкция е глоба с размер, по-малък от този на банковата гаранция.
 10.
 Гамбия уведомява Съюза за резултатите от съдебното производство в срок от осем календарни дни след постановяване на решението.
 Освобождаване на кораба и екипажа
 11.
 На кораба и неговия екипаж се разрешава да напуснат пристанището веднага след уреждането на въпроса по взаимно съгласие или след внасянето на банковата гаранция.
 ГЛАВА V
 НАЕМАНЕ НА МОРЯЦИ
 1.
 Собствениците на риболовни кораби наемат граждани от държавите от АКТБ при следните условия и ограничения:
 —
 кораби с мрежи гъргър за улов на риба тон: най-малко 20 % от наетите моряци по време на сезона за улов на риба тон в риболовната зона на Гамбия трябва да са от Гамбия или от държава от АКТБ;
 —
 кораби, съоръжени с въдици: най-малко 20 % от наетите моряци по време на сезона за улов на риба тон в риболовната зона на Гамбия трябва да са от Гамбия или от държава от АКТБ;
 —
 траулери за улов на дънни дълбоководни видове: най-малко 20 %


text:
от наетите моряци по време на сезона за улов на риба тон в риболовната зона на Гамбия трябва да са от Гамбия.
 2.
 Корабособствениците трябва да се стремят да наемат квалифицирани моряци от Гамбия. Те разполагат със свободата да избират моряците, които ще вземат на борда на своите кораби, измежду имената в списъка, който Дирекция „Рибарство“ е предоставила на Съюза.
 3.
 По отношение на моряците, наемани на корабите на Съюза, по право се прилага Декларацията на Международната организация на труда (МОТ) за основните принципи и права в областта на труда. Това се отнася по-специално до свободата на сдружаване и ефективното признаване на правото на работниците на колективно договаряне, както и до премахването на дискриминацията в областта на заетостта и упражняването на професия.
 4.
 Трудовите договори на моряците от Гамбия или от държавите от АКТБ се сключват между представителя (или представителите) на корабособствениците и моряците и/или техните синдикални организации или представители. Копие от тях се предоставят на подписалите ги лица, на Дирекция „Рибарство“ и на Отдела по труда. Тези договори гарантират на моряците възможността да се ползват от приложимия за тях режим на социално осигуряване, включително застраховка в случай на смърт и застраховка за болест и злополука.
 5.
 Заплатите на моряците от държави от АКТБ се плащат от корабособствениците. Те се определят — преди издаване на разрешенията за риболов — по взаимно съгласие между корабособствениците или техните представители и моряците и/или техните синдикални организации или представители. Същевременно условията на заплащане на моряците не могат да бъдат по-лоши от условията в техните държави и при никакви обстоятелства не могат да бъдат под стандартите на МОТ.
 6.
 Всеки моряк, нает на борда на кораб на Съюза, трябва да се яви пред капитана на определения кораб в деня преди предложената дата за качване на борда. Ако моряк не се яви на датата и часа, определени за качването му на борда, корабособственикът се освобождава автоматично от задължението си да го наеме.
 7.
 В случай че моряк от Гамбия слезе в пристанище извън Гамбия, корабособственикът поема разходите по неговото връщане в Гамбия в най-кратки срокове.
 8.
 Ако корабът не се яви в уговореното време в предварително определеното пристанище, за да вземе на борда си моряк от Гамбия, корабособственикът поема разходите на този моряк за периода на изчакване в пристанището (настаняване, храна и т.н.) и заплаща дневни разходи по ставка 80 EUR на ден.
 9.
 Всяка година корабособствениците предоставят информация относно наетите моряци. Тази информация включва броя на моряците, които са граждани на:
 а)
 Съюза;
 б)
 държава от АКТБ, като се прави разлика между граждани на Гамбия и на други държави от АКТБ; и
 в)
 държави извън АКТБ и извън Съюза.
 (1) Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) No 1006/2008 на Съвета (OВ ЕС L 347, 28.12.2017 г., стр. 81).
 (2) При уведомяването за тази процедура се използва формулярът от допълнение 3. След договорената между страните дата за преминаване към ERS съобщения се използва ERS.
 (3)


text:
При уведомяването за тази процедура се използва формулярът в допълнение 3. След договорената между страните дата за преминаване към ERS съобщения се използва ERS.
 Допълнения към настоящото приложение
 Допълнение 1 — Формуляр за заявление за разрешение за риболов за риболовни и помощни кораби
 Допълнение 2а — Технически фиш за далекомигриращи видове
 Допълнение 2б — Технически фиш за дънни дълбоководни видове
 Допълнение 3 — Далекомигриращи видове: риболовен дневник - образец на ЕС (приложение VI към Регламент за изпълнение (ЕС) No 404/2011 на Комисията)
 Допълнение 4 — Изпращане на съобщения VMS до Гамбия - доклад за местоположението
 Допълнение 5 — Прилагане на електронна система за деклариране на риболовните дейности (система ERS); алтернативни мерки
 Допълнение 6 — Данни за контакт на компетентните органи на Гамбия
 Допълнение 1
 ФОРМУЛЯР ЗА ЗАЯВЛЕНИЕ ЗА РАЗРЕШЕНИЕ ЗА РИБОЛОВ ЗА РИБОЛОВНИ И ПОМОЩНИ КОРАБИ
 I – ЗАЯВИТЕЛ
 1. Име на корабособственика: ...
 2. Адрес на корабособственика: ...
 3. Име на сдружението или агента на корабособственика (ако е приложимо): ...
 ...
 4. Адрес на сдружението или агента на корабособственика (ако е приложимо): ...
 ...
 5. Телефон: ... Факс: ... Електронна поща: ...
 6. Име на капитана: ...
 Гражданство: ... Адрес на електронна поща: ...
 7. Име и адрес на агента в Гамбия: ...
 ...
 II – КОРАБ И ИДЕНТИФИКАЦИОННИ ДАННИ
 1. Име на кораба: ...
 2. Държава на знамето: ...
 3. Външен регистрационен номер: ...
 4. Пристанище на регистрация: ... MMSI: ... Номер в ИМО: ...
 5. Дата, от която плава под сегашното знаме: .../.../...
 Предишна държава на знамето (ако има такава): ...
 6. Година и място на построяване: .../.../... в ...
 Радиопозивна: ...
 7. Честота за радиоповикване: ... Номер на спътников телефон: ...
 8. Материал на корпуса:
 ☐ Стомана
 ☐ Дърво
 ☐ Полиестер
 ☐ Друг
 III – ТЕХНИЧЕСКИ ХАРАКТЕРИСТИКИ НА КОРАБА И ОБОРУДВАНЕТО
 1. Обща дължина: ... Широчина: ...
 2. Тонаж (изразен в БТ): ... Нетен тонаж: ...
 3. Мощност в kW на главния двигател: ... Марка: ... Тип: ...
 4. Вид на кораба:
 ☐ Кораб с мрежи гъргър за улов на риба тон
 ☐ Кораб с парагади
 ☐ Кораб, съоръжен с въдици
 ☐ Помощен кораб
 5. Видове риболовни уреди: ...
 6. Риболовни зони: ... Целеви видове: ...
 7. Пристанище, определено за операции по разтоварване: ...
 8. Екипаж на кораба: ...
 9. Начин на съхраняване на борда:
 ☐ Охлаждане с лед
 ☐ Съхраняване на хладно място
 ☐ Смесено
 ☐ Замразяване
 10. Капацитет на замразяване за 24 часа (в тонове): ... Вместимост на трюмовете: ... Брой: ...
 11. Транспондери за VMS:
 Производител: ... Модел: ... Сериен No ...
 Версия на софтуера: ... Спътников оператор: ...
 12. Навигационни помощни средства и помощни средства за фиксиране на местоположението: ...
 IV — ДРУГА ИНФОРМАЦИЯ
 Долуподписаният удостоверявам, че информацията, предоставена в това заявление, е вярна и подадена добросъвестно.
 Съставено в ..., .../.../...
 Име на заявителя ...
 Допълнение 2а
 Технически фиш за далекомигриращи видове
 Риболовна зона:
 Отвъд 12 морски мили от изходната линия, с изключение на зоните, забранени за риболов и корабоплаване
 Разрешени категории:
 Кораби с мрежи гъргър за улов на риба тон
 Кораби,


text:
съоръжени с въдици
 Прилов:
 Спазване на препоръките на ICCAT и на ФАО
 Такси и тонаж:
 Годишно авансово плащане (включително всички национални и местни такси с изключение на пристанищните такси и разходите за обслужване) и обхванат тонаж:
 —
 кораби с мрежи гъргър за улов на риба тон: 4 200 EUR годишно за времето на прилагането на протокола, съответстващи на 60 тона
 —
 кораби, съоръжени с въдици: 1 400 EUR годишно за времето на прилагането на протокола, съответстващи на 20 тона
 Такса за тон допълнителен улов
 кораби с мрежи гъргър за улов на риба тон и кораби, съоръжени с въдици:
 —
 70 EUR/тон/година
 Брой на корабите с разрешение за риболов
 28 кораба с мрежи гъргър за улов на риба тон
 10 кораба, съоръжени с въдици;
 Други:
 Такса за разрешение за помощни кораби: 2 000 EUR/кораб/година.
 Фиксирана такса за наблюдатели: 300 EUR/кораб/година.
 Допълнение 2б
 Технически фиш за дънни дълбоководни видове
 Риболовна зона:
 Отвъд 12 морски мили от изходната линия, с изключение на зоните, забранени за риболов и корабоплаване
 Целеви видове:
 Дълбоководна мерлуза (Merluccius senegalensis и Merluccius polli)
 Разрешени категории:
 Конвенционален дънен трал или трал за улов на мерлуза с минимален размер на окото 70 mm. Забранява се използването на методи и устройства, предназначени за запушване на отворите на мрежите или за намаляване на селективното им действие. Същевременно, за да се избегне изхабяването или повреждането, е разрешено прикрепването — но само под коремната част на торбата на дънните тралове — на защитни съоръжения от мрежа или друг материал. Тези защитни съоръжения трябва да се прикрепят единствено за предните и страничните ръбове на тралната торба. Защитни съоръжения могат да се използват и върху гръбната част на траловете, при условие че те се състоят от само една мрежена част, чийто материал е същият като този на тралната торба, и чиито разтворени отвори са с минимални размери от 300 mm. Забранява се подшиването — с обикновено или усукано влакно — на мрежата, съставляваща тралната торба.
 Прилов (1):
 15 % главоноги, 7 % ракообразни и 25 % други дънни дълбоководни риби.
 Посочените проценти разрешен прилов се изчисляват в края на всеки рейс по отношение на общото тегло на улова в съответствие със законодателството на Гамбия.
 Забраняват се задържането на борда, трансбордирането, разтоварването, складирането и продажбата на всички или на част от елазмобранхиите, защитени съгласно плана за действие на ЕС за опазване и управление на популациите от акули, както и от страна на регионалните организации за управление на рибарството и компетентните регионални организации в областта на рибарството — дългокрила акула (Carcharhinus longimanus), копринена акула (Carcharhinus falciformis), бяла акула (Cetorhinus maximus), селдова акула (Lamna nasus), големоока акула скитница (Alopias superciliosus), морски ангел (Squatina squatina), морски дявол (Manta birostris) и видовете акула чук (Sphyrnidae).
 Видовете от подклас елазмобранхии, които при случаен улов не могат да бъдат задържани на борда, не трябва да се нараняват. Уловените екземпляри трябва да бъдат незабавно освободени.
 Забраняват се задържането на борда, трансбордирането, разтоварването, складирането и продажбата на пелагични видове, като например Trachurus spps., Sardina pilchardus, Scomber spps. и Sardinella spp.
 Такси и тонаж:
 Обем на разрешения


text:
улов:
 750 тона годишно
 Такса:
 75 EUR/тон
 Таксата се изчислява в края на всеки тримесечен период, през който на кораба е разрешено да извършва риболов, като се взема предвид количеството на улова през този период.
 Разрешението се издава след авансово плащане от 500 EUR на кораб, което се приспада от общата сума на таксата. Авансовото плащане се извършва в началото на всеки тримесечен период, през който на кораба е разрешено да извършва риболов.
 Фиксирана такса за наблюдатели: 75 EUR на кораб към момента на плащане на тримесечната фиксирана такса.
 Други:
 Брой кораби:
 3 кораба
 Вид кораби с разрешение за риболов:
 Траулери за улов на дънни дълбоководни видове
 Наемане на моряци от Гамбия:
 20 % от екипажа
 Период на биологично възстановяване:
 От 1 май до 30 юни (2)
 Присъствието на наблюдател на борда на траулерите за улов на дънни дълбоководни видове е задължително.
 (1) Настоящата разпоредба трябва да бъде преразгледана след първата година от нейното прилагане.
 (2) Подобно на другите технически мерки за опазване периодът на биологично възстановяване трябва да бъде преразгледан една година след влизане в сила на протокола и, при наличие на съответната препоръка на Съвместната научна работна група, може да бъде адаптиран, така че да се вземат предвид рибните запаси.
 Допълнение 3
 Далекомигриращи видове: риболовен дневник — образец на ЕС
 (приложение VI към Регламент за изпълнение (ЕС) No 404/2011 на Комисията) (1) (2)
 (1) Регламент за изпълнение (ЕС) No 404/2011 на Комисията от 8 април 2011 г. за определяне на подробни правила за прилагането на Регламент (ЕО) No 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (OВ ЕС L 112, 30.4.2011 г., стр. 1).
 (2) В приложение X към Регламент (ЕС) No 404/2011 се съдържат указания за попълването на риболовния дневник, предназначени за капитаните на кораби на Съюза.
 Допълнение 4
 Изпращане на съобщения VMS до Гамбия
 Доклад за местоположението
 Елемент от данните
 Код
 Задължително/Незадължително
 Забележки
 Начало на записа
 SR
 З
 Елемент на системата, указващ началото на записа
 Получател
 AD
 З
 Елемент на съобщението — Получател — Трибуквен код на държавата (ISO-3166)
 Подател
 FR
 З
 Елемент на съобщението — Подател — Трибуквен код на държавата (ISO-3166)
 Държава на знамето
 FS
 З
 Елемент на съобщението — Държава на знамето — Трибуквен код (ISO-3166)
 Вид на съобщението
 TM
 З
 Елемент на съобщението — Вид на съобщението (ENT, POS, EXI)
 Радиопозивна (IRCS)
 RC
 З
 Елемент на кораба — Международна радиопозивна на кораба (IRCS)
 Вътрешен референтен номер на договарящата страна
 IR
 Н
 Елемент на кораба — Единен номер на договарящата страна (трибуквен код на държавата по ISO-3166), следван от номера
 Външен регистрационен номер
 XR
 З
 Елемент на кораба — Страничен номер на кораба (ISO 8859.1)
 Географска ширина
 LT
 З
 Елемент на местоположението на кораба — Местоположение в градуси и десетични градуси С/Ю ГГ.ггг (WGS84)
 Географска дължина
 LG
 З
 Елемент на местоположението на кораба — Местоположение в градуси и десетични градуси И/З ГГ.ггг (WGS84)
 Курс
 CO
 З
 Курс на кораба по 360-градусова скала
 Скорост
 SP
 З
 Скорост на


text:
кораба в десети от възела
 Дата
 DA
 З
 Елемент на местоположението на кораба — Дата на регистриране на местоположението UTC (ГГГГMMДД)
 Час
 TI
 З
 Елемент на местоположението на кораба — Час на регистриране на местоположението UTC (ЧЧMM)
 Край на записа
 ER
 З
 Елемент на системата, указващ края на записа
 З
 —
 задължителни данни
 Н
 —
 незадължителни данни
 Всяко предаване на данни е структурирано по следния начин:
 1)
 Използваните знаци трябва да отговарят на стандарта ISO 8859.1.
 2)
 Началото на съобщението се обозначава с две наклонени черти (//) и код „SR“.
 3)
 Отделните данни се обозначават със съответния им код и се разделят от другите данни с две наклонени черти (//).
 4)
 Кодът се отделя от данните с една наклонена черта (/).
 5)
 Краят на съобщението се обозначава с код „ER“, последван от две наклонени черти (//).
 6)
 Незадължителните данни трябва да бъдат вмъкнати между началото и края на съобщението.
 Допълнение 5
 Прилагане на електронна система за деклариране на риболовните дейности (система ERS); алтернативни мерки
 1.
 Всеки кораб на Съюза, който се намира в риболовната зона на Гамбия и притежава разрешение в съответствие с настоящия протокол, трябва да е оборудван със система за записване и предаване на електронни данни, свързани с риболовните дейности. Тази система се нарича по-нататък „система ERS“, а предадените данни — „данни ERS“.
 2.
 На кораб на Съюза, който не е оборудван със система ERS или чиято система ERS не функционира, не се разрешава да навлиза в риболовната зона на Гамбия с цел извършването на риболовни дейности.
 3.
 Корабът предава данните ERS на своята държава на знамето, която ги получава и записва в компютризирана база данни, позволяваща тяхното сигурно съхранение в продължение на най-малко 36 месеца.
 4.
 Гамбия посочва датата, от която нейното звено за наблюдение и надзор на рибарството е оборудвано със система, разполагаща с възможност за получаване на данни ERS от кораби на Съюза във формàта, описан в поддържания от Европейската комисия регистър за данни и в правилата за прилагане. Гамбия посочва датата, от която системата може да получава — след съответните етапи на изпитване, ако това е необходимо — данни ERS от държави на знамето.
 5.
 Държавата на знамето взема мерки, с които се гарантира, че от посочената дата Гамбия ще разполага с незабавен достъп до данните ERS за дейностите в риболовната зона в продължение на най-малко 36 месеца след датата на тези дейности.
 6.
 Данните се предоставят и съобщават по електронен път. За тази цел държавата на знамето и Гамбия вземат мерки, с които се гарантира, че техните ЦНР са оборудвани с необходимите хардуер и софтуер за автоматизирано предаване на данни ERS във формàта, определен в точка 9.
 7.
 Всяка промяна в този формат се указва ясно в регистъра на референтните данни, в който се посочва и датата на нейното влизане в сила. Промяната започва да се прилага най-рано шест месеца след уведомлението за промяна в регистъра на референтните данни. В случай на промяна Европейската комисия изпраща уведомление до Гамбия. Гамбия уведомява Комисията за планираната дата, на която ще бъде актуализирана нейната система за


text:
приемане на данни, и определя изпитателен срок за функционирането на тази система. В края на изпитателния срок Гамбия и Съюзът определят в рамките на Съвместния комитет или чрез размяна на писма датата, от която ще започне официалното прилагане на новия формат. В рамките на един месец след това потвърждение новият формат за предаване на данните ERS става задължителен за всички кораби.
 8.
 Между страните може да бъде договорен преходен период, по време на който се допуска както автоматично, така и ръчно предаване на риболовни дневници на хартиен носител. Държавата членка на знамето взема мерки, с които се гарантира, че звеното за наблюдение и надзор на рибарството на Гамбия получава данни за всеки от нейните кораби по един от двата посочени начина.
 9.
 Данните ERS се предоставят във формат UN/CEFACT и използват предавателната мрежа FLUX TL, предоставена от Европейската комисия.
 10.
 В случай на ръчно предаване данните от риболовния дневник се представят в електронен формат, който е съвместим със софтуера, използван от ЦНР на държавата партньор, или на хартиен носител, като се посочва ясно следното:
 —
 дата, час и място на улова;
 —
 информация, с която се идинтифицират капитанът, корабът (име, знаме, радиопозивна, външно обозначение, номер в CFR, номер в ИМО) и риболовният рейс (дати на отпътуване и на пристигане);
 —
 информация за риболовната дейност: вид на уредите, брой риболовни операции, местоположение в зоната и идентификация на риболовната зона на държавата партньор (трибуквен код по ISO); улов по видове (посочени със съответния трибуквен код по ФАО), който е задържан на борда или изхвърлен в морето, в равностойността в живо тегло в kg;
 —
 удостоверяване на точността и пълнотата на предоставените от капитана данни, дата и подпис (ако е приложимо — електронен).
 11.
 Държавата партньор обработва всички данни относно риболовните дейности на отделните кораби по поверителен и сигурен начин.
 Съобщения между ЦНР и звеното за наблюдение и надзор на рибарството — неизправност на системата ERS на борда на кораба или на системата за комуникация
 12.
 Компетентните органи на държавата на знамето и звеното за наблюдение и надзор на рибарството на Гамбия се информират взаимно и своевременно за всяко събитие, което може да засегне предаването на данни ERS от един или повече кораби.
 13.
 Държавата на знамето и Гамбия определят по един кореспондент ERS със съответните данни за контакт, като тези кореспонденти изпълняват функцията на звена за контакт по въпроси, свързани с прилагането на настоящото допълнение. Тази информация се актуализира редовно и своевременно от държавата на знамето и от Гамбия.
 14.
 Ако звеното за наблюдение и надзор на рибарството на Гамбия не получи необходимите данни от даден кораб, то незабавно уведомява за това ЦНР на държавата на знамето. ЦНР на държавата на знамето или нейният кореспондент ERS разследват във възможно най-кратък срок причините, поради които данните ERS не са били получени, и уведомяват Гамбия за резултата от разследването.
 15.
 Когато компетентните органи на държавата на знамето не са получили данните, чието предаване се изисква съгласно точка 4, те незабавно уведомяват капитана или оператора на кораба или неговия представител (или представители). При получаване на


text:
уведомлението капитанът на кораба предава на компетентните органи на държавата на знамето във възможно най-кратък срок всички липсващи данни чрез подходящи телекомуникационни средства. ЦНР на държавата на знамето въвежда тези данни в електронната база данни, която поддържа в съответствие с точка 3, и ги предоставя незабавно на разположение на Гамбия в съответствие с точка 5.
 16.
 В случай на неизправност на системата ERS, монтирана на борда на кораба, капитанът или операторът на кораба вземат мерки, с които се гарантира поправката или замяната на тази система в рамките на 10 дни от констатиране на неизправността. След този срок корабът няма право да извършва риболов в риболовната зона на Гамбия и трябва да напусне тази зона или да акостира в пристанище на държава партньор в рамките на 24 часа. Корабът може да получи разрешение да напусне това пристанище или да се върне в риболовната зона на Гамбия само след като ЦНР на неговата държава на знамето установи, че системата ERS е отново в изправност. Всички неполучени данни се изпращат до звеното за наблюдение и надзор на рибарството на Гамбия от ЦНР на държавата на знамето.
 17.
 От момента на установяване на неизправността на системата ERS на съответния кораб до момента, в който тази система отново е в изправност, капитанът на кораба трябва ежедневно да изпраща на компетентните органи на държавата на знамето информацията, чието предаване се изисква съгласно точка 8, в рамките на 24 часа и като използва подходящи алтернативни телекомуникационни средства. ЦНР на държавата на знамето въвежда тези данни в електронната база данни, която поддържа в съответствие с точка 3, с цел те да бъдат незабавно предоставени на Гамбия.
 18.
 Ако Гамбия не е получила данни ERS поради неизправност на електронните системи, които са под неин контрол или под контрола на ЕС, засегнатата страна незабавно предприема всички мерки, насочени към отстраняването на тази неизправност във възможно най-кратък срок. Другата страна трябва да бъде незабавно уведомена за разрешаването на проблема. Липсващите данни се предоставят на звеното за наблюдение и надзор на рибарството на Гамбия възможно най-скоро след отстраняването на неизправността.
 19.
 В случай че неизправността засяга системи, които са под контрола на ЕС, и при условие че неизправността не възпрепятства достъпа на държавата на знамето до данните, ЦНР на държавата на знамето изпраща на звеното за наблюдение и надзор на рибарството на Гамбия всички данни ERS, получени след последното предаване, като това изпращане се извършва на всеки 24 часа посредством наличните електронни средства за връзка. Същата процедура може да бъде изискана от Гамбия в случай на дейности за поддръжка, продължаващи повече от 24 часа, които засягат системите под контрола на Съюза. Гамбия изпраща съответните уведомления до своите компетентни контролни служби, така че корабите на ЕС да не се считат за неизпълняващи задължението си да предават данни ERS.
 20.
 Страните определят по взаимно съгласие дата, на която съобщенията ERS относно улова при влизане и улова при напускане заменят както уведомленията за влизане в риболовната зона на Гамбия и за напускане на тази зона, така и предаването на риболовните дневници на хартиен носител в


text:
съответствие с допълнение 3 към приложението към протокола.
 Допълнение 6
 Данни за контакт на компетентните органи на Гамбия
 1.
 Министерство на рибарството, водните ресурси и парламентарните въпроси на Гамбия (Ministry of Fisheries, Water Resources and National Assembly Matters of The Gambia)
 Адрес: 7 Marina Parade, Banjul, The Gambia
 Адрес на електронна поща: bamba.banja@yahoo.co.uk
 Телефон: +2209922960/7722907/+2204227773
 2.
 Орган, отговарящ за разрешенията за риболов: Дирекция „Рибарство“ (Department of Fisheries)
 Адрес: 6 Marina Parade, Banjul, The Gambia
 Адрес на електронна поща: darboefams@yahoo.com
 Телефон: +2206313375/+2204201515
 3.
 Звено за наблюдение и надзор на рибарството (Fishing Control, Monitoring and Surveillance Unit)
 Адрес: 6 Marina Parade, Banjul, The Gambia
 Адрес на електронна поща: darboefams@yahoo.com
 Телефон: +2206313375/+2204201515
 Уведомление при влизане и напускане:
 Адрес на електронна поща: bamba.banja@yahoo.co.uk / darboefams@yahoo.com


text:
 |
 22011A0705(01)
 Споразумение между Европейския съюз и Кралство Мароко за създаване на механизъм за уреждане на спорове
 Официален вестник n° L 176 , 05/07/2011 стр. 0002 - 0015
 Споразумениемежду Европейския съюз и Кралство Мароко за създаване на механизъм за уреждане на споровеЕВРОПЕЙСКИЯТ СЪЮЗ, наричан по-нататък "Съюзът",от една страна, иКРАЛСТВО МАРОКО, наричано по-нататък "Мароко",от друга страна,СЕ СПОРАЗУМЯХА ЗА СЛЕДНОТО:ГЛАВА IЦЕЛ И ПРИЛОЖНО ПОЛЕЧлен 1ЦелЦелта на настоящото споразумение е предотвратяване и уреждане на търговските спорове, които биха могли да възникнат между страните, с оглед постигане, в рамките на възможното, на взаимно приемливо решение.Член 2Прилагане на споразумението1. Разпоредбите на настоящото споразумение се прилагат по отношение на всеки спор, касаещ твърдяно нарушение на разпоредбите на дял II (с изключение на член 24) от Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга (по-нататък наричано "Споразумението за асоцииране") [1] или на Споразумението под формата на размяна на писма между Европейския съюз и кралство Мароко относно взаимни мерки за либерализация по отношение на селскостопански продукти, преработени селскостопански продукти, риба и продукти на рибарството, относно замяната на протоколи No 1, No 2 и No 3 и техните приложения и относно измененията в Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна. Процедурите по настоящото споразумение се прилагат ако Съветът по асоцииране не е успял да уреди спора в рамките на 60 дни след формалното искане за неговата намеса по спора в съответствие с член 86 от Споразумението за асоцииране.2. Член 86 от Споразумението за асоцииране се прилага към спорове във връзка с прилагането и тълкуването на други разпоредби на Споразумението за асоцииране.3. По силата на параграф 1 даден спор се счита за уреден, когато Съветът по асоцииране е взел решение, както е предвидено в член 86.2 от Споразумението за асоцииране, или когато той е излязъл със становище, че спорът е прекратен.ГЛАВА IIКОНСУЛТАЦИИ И МЕДИАЦИЯЧлен 3Консултации1. Страните полагат усилия да уредят всяко различие относно тълкуването и прилагането на разпоредбите, посочени в член 2, като започват добросъвестни консултации с цел постигане на своевременно, справедливо и взаимно приемливо решение. По време на тези консултации страните също така ще обсъдят въздействието, което твърдяното нарушение би могло да окаже върху търговската им дейност.2. Страна може да поиска провеждане на консултации като изпрати до другата страна писмено искане, с копие до подкомитета "Промишленост, търговия и услуги", като посочи спорната мярка и разпоредбите от споразуменията, посочени в член 2, които смята, че са нарушени.3. Консултациите се провеждат не по-късно от 40 дни от датата на получаване на искането и се провеждат, освен ако страните не се споразумеят за друго, на територията на страната ответник по жалбата. Консултациите се считат за приключени след изтичане на 60 дни от датата на получаване на искането, освен ако двете страни не се договорят да ги продължат. Консултациите, особено цялата разкрита информация и становищата, изразени от страните по време на процедурата, са с поверителен характер и не нарушават правата на никоя от страните във всякакви по-нататъшни процедури.4. Консултациите по


text: спешни въпроси, включително тези, които са свързани с малотрайни или сезонни стоки, се провеждат в рамките на 15 дни от датата на получаване на искането, и се считат за приключени след изтичане на 30 дни от датата на получаване на искането.5. Ако страната, до която е отправено искането, не отговори на искането за консултации в рамките на 20 работни дни от датата на получаването, или ако консултации не бъдат проведени в сроковете, предвидени съответно в параграф 3 или параграф 4, или ако консултациите са приключили без да се стигне до взаимно приемливо решение, страната жалбоподател може да поиска сформирането на арбитражен комитет в съответствие с член 5.Член 4Медиация1. Ако след консултациите не се стигне до взаимно приемливо решение, страните могат, по взаимно съгласие, да се обърнат към медиатор. Всяко искане за медиация трябва да бъде подадено в писмен вид до страната ответник и до подкомитета "Промишленост, търговия и услуги", и да включва мярката, която е била предмет на консултациите, както и съвместно договорения мандат на медиацията. Всяка страна се ангажира да проявява добра воля по отношение на исканията за медиация.2. Ако страните не се споразумеят за избора на медиатор в рамките на 10 работни дни от датата на получаване на искането за медиация, председателите на подкомитета "Промишленост, търговия и услуги" или техен представител избират медиатор чрез жребий измежду посочените в списъка по член 19 лица, които не са граждани на никоя от страните. Изборът се прави в рамките на 15 работни дни от датата на получаване на искането за медиация. Медиаторът свиква заседание със страните не по-късно от 30 дни след избирането му. Медиаторът получава представените от всяка страна изложения не по-късно от 15 дни преди срещата и може да поиска допълнителна информация от страните или от експерти или технически съветници, както тя или той счита за необходимо. Всяка информация, получена по този начин, трябва да бъде разкрита на всяка от страните и те могат да изкажат своите коментари по въпроса. Медиаторът обявява становището си не по-късно от 45 дни след избирането си.3. В своето становище медиаторът може да отправи препоръки за начина на разрешаване на спора, които да бъдат в съответствие с разпоредбите на член 2. Неговото становище не е обвързващо.4. Страните могат да се споразумеят за промяна на сроковете, посочени в параграф 2. Медиаторът също може да реши да промени тези срокове по искане на някоя от страните предвид конкретните трудности, с които се е сблъскала страната, или сложността на случая.5. Процедурата по медиация, особено становището на медиатора и цялата разкрита информация и становищата, изразени от страните по време на процедурата, са с поверителен характер и не накърняват правата на никоя от страните във всякакви по-нататъшни процедури.6. Ако страните се споразумеят, процедурата по медиация може да продължи и по време на арбитражната процедура.7. Смяна на медиатор се извършва единствено поради причините и съобразно процедурите, обяснени в правила 18—21 от Процедурния правилник.ГЛАВА IIIПРОЦЕДУРИ ПО УРЕЖДАНЕ НА СПОРОВЕРАЗДЕЛ IАрбитражна процедураЧлен 5Започване на арбитражна процедура1. Когато страните не успеят да решат спора чрез прибягване до консултации, както е предвидено в член


text: 3, или чрез прибягване до медиация, както е предвидено в член 4, страната жалбоподател може да поиска сформирането на арбитражен комитет.2. Искането за сформиране на арбитражен комитет се отправя в писмен вид до страната ответник по жалбата и до подкомитета "Промишленост, търговия и услуги". Страната жалбоподател посочва в искането конкретните спорни мерки и обяснява как тези мерки нарушават разпоредбите, посочени в член 2. Искането за сформиране на арбитражен комитет се подава не по-късно от 18 месеца от датата на получаване на искането за консултации, без да се накърнява правото на страната жалбоподател да поиска нови консултации в бъдеще по същия въпрос.Член 6Състав на арбитражния комитет1. Арбитражният комитет се състои от трима арбитри.2. В срок от 10 работни дни от датата на получаване от страната ответник по жалбата на искането за сформиране на арбитражен комитет, страните провеждат консултации, за да постигнат споразумение относно състава на арбитражния комитет.3. В случай че страните не могат да се споразумеят за състава му в срока, посочен в параграф 2, всяка от страните може да поиска председателите на подкомитета "Промишленост, търговия и услуги" или техен представител да изберат чрез жребий тримата членове от списъка, изготвен съгласно член 19, като едно от лицата е измежду предложените от страната жалбоподател, едно от лицата е измежду предложените от страната ответник по жалбата и едно от лицата е измежду избраните от страните да изпълняват функциите на председател. Ако страните се договорят за един или повече от членовете на арбитражния комитет, останалите членове се избират по същата процедура.4. Председателите на подкомитета "Промишленост, търговия и услуги" или техен представител избират арбитрите в рамките на пет работни дни след посоченото в параграф 3 искане.5. Датата на съставяне на арбитражния комитет е датата, на която са избрани тримата арбитри.6. Смяна на арбитри се извършва единствено поради причините и съобразно процедурите, обяснени в правила 18—21 от Процедурния правилник.Член 7Междинен доклад на комитетаАрбитражният комитет представя на страните междинен доклад, съдържащ неговите констатации, приложимостта на съответните разпоредби и основните мотиви за всички направени от него констатации и препоръки, не по-късно от 120 дни от датата на сформиране на арбитражния комитет. Всяка страна може, в рамките на 15 дни от представянето на доклада, да отправи писмено искане до арбитражния комитет да се занимае с конкретни аспекти от междинния доклад. Заключенията в окончателното решение на арбитражния комитет включват и обсъждане на доводите, представени по време на междинния етап на разглеждане.Член 8Решение на арбитражния комитет1. Арбитражният комитет уведомява за решението си страните и подкомитета "Промишленост, търговия и услуги" в рамките на 150 дни от датата на сформиране на арбитражния комитет. Когато комитетът счете, че този срок не може да бъде спазен, председателят на арбитражния комитет трябва да уведоми писмено страните и подкомитета "Промишленост, търговия и услуги", като посочи причините за закъснението и датата, на която комитетът предвижда да приключи своята работа. При никакви обстоятелства решението не трябва да бъде съобщено по-късно от 180 дни от датата на съставяне на комитета.2. При спешни случаи, включително тези, които са свързани с бързоразвалящи се или сезонни стоки, арбитражният комитет прави всичко необходимо, за


text: да се произнесе в рамките на 75 дни от датата на своето сформиране. При никакви обстоятелства това не трябва да отнеме повече от 90 дни от датата на неговото съставяне. Арбитражният комитет дава предварително заключение в срок от 10 дни от своето сформиране за това дали смята случая за спешен.3. Арбитражният комитет може, по молба и на двете страни, да спре работата си по всяко време за период, за който е налице съгласието и на двете страни и който не надвишава 12 месеца, и може да поднови работата си при изтичането на този така договорен период по молба на страната жалбоподател. Ако страната жалбоподател не поиска подновяването на работата на арбитражния комитет преди изтичането на така договорения период за спиране, процедурата се прекратява. Спирането и прекратяването на работата на арбитражния комитет не накърняват правата на никоя от страните в друга процедура по същия въпрос.РАЗДЕЛ IIИзпълнениеЧлен 9Изпълнение на решението на арбитражния комитетВсяка страна взема необходимите мерки за изпълнение на решението на арбитражния комитет и страните полагат усилия, за да се договорят за срок, в който да изпълнят решението.Член 10Разумен срок за изпълнение1. Не по-късно от тридесет дни след като страните бъдат уведомени за решението на арбитражния комитет, страната ответник по жалбата уведомява страната жалбоподател, както и подкомитета "Промишленост, търговия и услуги", за срока, който ще ѝ бъде необходим за изпълнението (наричан по-нататък "разумен срок"), ако не е възможно незабавно изпълнение.2. В случай на несъгласие между страните относно това кое представлява разумен срок за изпълнение на решението на арбитражния комитет, страната жалбоподател подава, в рамките на 20 дни от получаването на уведомлението, направено по силата на параграф 1 от страната ответник, писмено искане до арбитражния комитет да определи продължителността на разумния срок. За такова искане едновременно се уведомяват другата страна и подкомитетът "Промишленост, търговия и услуги". Арбитражният комитет уведомява за своето решение страните и подкомитета "Промишленост, търговия и услуги" в рамките на 30 дни от отправянето на искането.3. Разумният срок може да бъде удължен по взаимно съгласие на страните.Член 11Преразглеждане на мерките, предприети за изпълнение на решението на арбитражния комитет1. Страната ответник по жалбата уведомява другата страна и подкомитета "Промишленост, търговия и услуги" преди изтичане на разумния срок за всяка мярка, която тя е предприела за изпълнението на решението на арбитражния комитет.2. При разногласия между страните относно наличието или съвместимостта на всяка мярка, за която са уведомени съгласно параграф 1, с посочените в член 2 разпоредби, страната жалбоподател може да отправи писмено искане до арбитражния комитет да се произнесе по въпроса. В това искане се посочва конкретната спорна мярка и се обяснява причината, поради която тази мярка е несъвместима с посочените в член 2 разпоредби. Арбитражният комитет обявява своето решение в рамките на 90 дни от датата на получаване на искането. При спешни случаи, включително тези, които са свързани с бързоразвалящи се или сезонни стоки, арбитражният комитет обявява решението си в рамките на 45 дни от датата на подаване на искането.Член 12Временни мерки в случай на неизпълнение1. Ако страната ответник по жалбата не уведоми преди изтичането на разумния срок за всяка мярка,


text: която е предприела за изпълнение на решението на арбитражния комитет, или ако арбитражният комитет реши, че мярката, за която е налице уведомление съгласно член 11, параграф 1, е несъвместима със задълженията на посочената страна по смисъла на разпоредбите, предвидени в член 2, страната ответник по жалбата трябва да направи предложение за временна компенсация, ако страната жалбоподател поиска това.2. Ако не бъде постигнато споразумение за компенсация в срок от 30 дни след края на разумния срок или от решението на арбитражния комитет по член 11, че взетата мярка за изпълнение е несъвместима с посочените в член 2 разпоредби, страната жалбоподател има право, след като уведоми другата страна и подкомитета "Промишленост, търговия и услуги", да спре изпълнението на задълженията си, произтичащи от посочените в член 2 разпоредби, в степен, равностойна на причиненото поради нарушението анулиране или намаляване на ползите. Страната жалбоподател може да приложи спирането 10 работни дни след датата на получаване на уведомлението от страната ответник по жалбата, освен ако последната не е поискала арбитраж съгласно параграф 3.3. Ако страната ответник по жалбата счита, че степента на спирането на изпълнението на задълженията не е равностойна на причиненото поради нарушението анулиране или намаляване на ползите, тя може да отправи писмено искане до арбитражния комитет да се произнесе по въпроса. За такова искане се уведомяват другата страна и подкомитетът "Промишленост, търговия и услуги" в рамките на срока от десет работни дни, посочен в параграф 2. Арбитражният комитет, след като се е допитал до мнението на експерти, ако е счел това за необходимо, уведомява в рамките на тридесет дни от датата на отправянето на искането страните и институцията, отговорна по търговските въпроси, относно решението си за степента на спиране на изпълнението на задължения. Изпълнението на задълженията не се спира докато арбитражният комитет не уведоми за решението си и всяко спиране трябва да е в съответствие с решението на арбитражния комитет.4. Спирането на изпълнението на задълженията е временно и е в действие само докато мярката, за която е установено, че е несъвместима с разпоредбите на член 2, не бъде отменена или изменена така, че да бъде в съответствие с посочените разпоредби, както е предвидено в член 13, или докато страните не постигнат съгласие за уреждане на спора.Член 13Преразглеждане на мерките за изпълнение, предприети след спирането на изпълнението на задълженията1. Страната ответник по жалбата уведомява другата страна и подкомитета "Промишленост, търговия и услуги" за всяка мярка, която е предприела за изпълнение на решението на арбитражния комитет, и за искането си за прекратяване на спирането на изпълнението на задълженията, прилагано от страната жалбоподател.2. Ако страните не постигнат споразумение относно съвместимостта на нотифицираните мерки с посочените в член 2 разпоредби в рамките на 30 дни от датата на получаване на уведомлението, страната жалбоподател се обръща с писмено искане до арбитражния комитет да се произнесе по въпроса. За такова искане едновременно се уведомяват другата страна и подкомитетът "Промишленост, търговия и услуги". Решението на арбитражния комитет се съобщава на страните и на подкомитета "Промишленост, търговия и услуги" в рамките на 45 дни от датата на отправяне на искането. Ако арбитражният


text: комитет реши, че предприетата мярка за изпълнение е в съответствие с разпоредбите, посочени в член 2, спирането на изпълнението на задълженията се прекратява.РАЗДЕЛ IIIОбщи разпоредбиЧлен 14Решение по взаимно съгласиеСтраните могат да стигнат до решение по взаимно съгласие на спор по всяко време съгласно настоящото споразумение. Те уведомяват подкомитета "Промишленост, търговия и услуги" и арбитражния комитет за всяко такова решение. След уведомяването за намирането на решение по взаимно съгласие арбитражният комитет прекратява работата си и процедурата се прекратяваЧлен 15Процедурен правилник1. Процедурите за разрешаване на спорове по смисъла на глава III от настоящото споразумение се уреждат от процедурния правилник, приложен към настоящото споразумение.2. Всяко заседание на арбитражния комитет е публично в съответствие с процедурния правилник, освен ако страните не се споразумеят за друго.Член 16Информация и технически насокиПо искане на една от страните или по собствена инициатива арбитражният комитет може да получи информация, която сметне за необходима за процедурата си. По-специално, арбитражният комитет има също така правото да потърси съответното становище на експерти, когато смята това за целесъобразно. Арбитражният комитет се допитва до страните преди избора на такива експерти. Всяка информация, получена по този начин, трябва да бъде разкрита на всяка от страните и те могат да представят своите коментари по въпроса. Освен ако страните не се договорят за друго, заинтересовани физически или юридически лица, установени в страните, имат право да представят на арбитражния комитет писмени изявления в съответствие с процедурния правилник. Тези изявления обхващат само фактическите аспекти на спора и не разглеждат правни аспекти.Член 17Правила на тълкуванеАрбитражният комитет тълкува разпоредбите, посочени в член 2, в съответствие с обичайните правила за тълкуване на международното публично право, включително на Виенската конвенция за правото на договорите. Решенията на арбитражния комитет не могат да разширяват или ограничават правата и задълженията, предвидени в посочените в член 2 разпоредби.Член 18Вземане и произнасяне на решения от арбитражния комитет1. Арбитражният комитет полага всички усилия да стигне до решение с консенсус. Ако не може да се стигне обаче до вземане на решение с консенсус, спорният въпрос се решава с мнозинство на гласовете. Независимо от това разногласията на арбитрите в никакъв случай не се публикуват.2. Всяко решение, произнесено от арбитражния комитет, има задължителна сила за страните и не създава никакви права или задължения за физически или юридически лица. Решението съдържа установените факти, приложимостта на съответните разпоредби от споразуменията, посочени в член 2, и обосновката на всяка констатация или заключение, които се правят в него. Подкомитетът "Промишленост, търговия и услуги" прави решението на арбитражния комитет обществено достояние в неговата цялост освен ако не реши друго, за да бъде гарантирана поверителността на поверителна търговска информация.ГЛАВА IVОБЩИ РАЗПОРЕДБИЧлен 19Списък на арбитрите1. До шест месеца след влизането в сила на настоящото споразумение подкомитетът "Промишленост, търговия и услуги" съставя списък с поне 15 лица, които желаят и са способни да изпълняват функцията на арбитри. Всяка страна предлага поне пет лица, които ще изпълняват функцията на арбитри. Двете страни избират също поне пет лица, които не са граждани на нито една от тях и които изпълняват функцията на председатели на арбитражния комитет. Подкомитетът "Промишленост, търговия и услуги" следи


text: за това списъкът да се поддържа винаги на това равнище.2. Арбитрите имат специализирани познания по право и международна търговия или професионален опит в тези области. Те са независими, изпълняват функциите си в качеството си на частни лица, не приемат инструкции от организация или правителство, нито пък са свързани с правителството на някоя от страните, и спазват Кодекса за поведение, приложен към настоящото споразумение.3. Подкомитетът "Промишленост, търговия и услуги" може да състави допълнителни списъци с поне 15 лица, които притежават отраслови познания по конкретни въпроси, обхванати от споразуменията, посочени в член 2. Всяка страна предлага поне пет лица, които ще изпълняват функцията на арбитри. Двете страни избират също поне пет лица, които не са граждани на нито една от тях и които изпълняват функцията на председатели на арбитражния комитет. В случай, че се наложи да се прибегне до процедурата за избор по член 6, параграф 2, председателите на подкомитета "Промишленост, търговия и услуги" могат да използват, със съгласието на двете страни, списък на лица с отраслови познания.Член 20Отношение със задълженията в рамките на СТО1. Когато страна цели уреждането на спор във връзка със задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.2. Когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, тя следва да приложи правилата и процедурите по настоящото споразумение.3. Освен ако страните не са се споразумели за друго, когато страна поиска уреждането на спор във връзка със задължение, попадащо в обхвата на настоящото споразумение, както е определено в член 2, което по същество е равностойно на задължение по споразумението за СТО, тя следва да приложи съответните правила и процедури по споразумението за СТО, които се прилагат независимо от разпоредбите на настоящото споразумение.4. След като процедурата по уреждане е започнала, избраният в съответствие с горните параграфи форум, ако същият не се е обявил за некомпетентен по въпроса, се използва вместо другия.5. Нищо в настоящото споразумение не възпрепятства страна да спре изпълнението на задълженията си с разрешение от Органа за уреждане на спорове на СТО. Споразумението за СТО не може да служи като основание за това страна да бъде възпрепятствана да спре изпълнението на задълженията си по силата на настоящото споразумение.Член 21Срокове1. Всички срокове, посочени в настоящото споразумение, включително сроковете, в които арбитражните комитети трябва да оповестят решенията си, се пресмятат в календарни дни от деня след акта или факта, за които се отнасят, освен ако не е предвидено друго.2. Всеки срок, посочен в настоящото споразумение, може да бъде изменен по взаимно съгласие на страните. Страните поемат задължението да проявяват добра воля по отношение на искания за удължаване на какъвто и да е срок поради трудности на която и да е от страните да изпълни процедурите на настоящото споразумение. По искане на една от страните арбитражният комитет може да промени сроковете, приложими към процедурите, като вземе предвид различното ниво на развитие на страните.Член 22Преразглеждане и изменение на споразумението1. След влизането в


text: сила на настоящото споразумение и приложенията към него Съветът по асоцииране може по всяко време да преразгледа изпълнението му, за да вземе решение относно продължението, изменението или прекратяването на неговото действие.2. При това преразглеждане Съветът по асоцииране може да разгледа възможността за създаване на апелативен орган, който да е общ за няколко Евро-средиземноморски споразумения.3. Съветът по асоцииране може да реши да измени настоящото споразумение и приложенията към него.Член 23Влизане в силаНастоящото споразумение се одобрява от страните в съответствие с техните собствени процедури. Настоящото споразумение влиза в сила на първия ден от втория месец след датата, на която страните се уведомят взаимно, че процедурите, посочени в настоящия член, са приключили.Съставено в Брюксел, в два екземпляра, на тринадесети декември две хиляди и десета година, на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като всички текстове са еднакво автентични.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdā –Europos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF ++++++++++ TIFF +++++За Кралство МарокоPor el Reino de MarruecosZa Marocké královstvíFor Kongeriget MarokkoFür das Königreich MarokkoMaroko Kuningriigi nimelΓια το Βασίλειο του ΜαρόκουFor the Kingdom of MoroccoPour le Royaume du MarocPer il Regno del MaroccoMarokas Karalistes vārdā –Maroko Karalystės varduA Marokkói Királyság részérőlGħar-Renju tal-MarokkVoor het Koninkrijk MarokkoW imieniu Królestwa MarokaPelo Reino de MarrocosPentru Regatul MarocZa Marocké kráľovstvoZa Kraljevino MarokoMarokon kuningaskunnan puolestaFör Konungariket Marocko+++++ TIFF ++++++++++ TIFF +++++[1] Разпоредбите на настоящото споразумение не засягат член 34 от Протокола относно определението на понятието за "продукти с произход" и методите на административно сътрудничество.--------------------------------------------------ПРИЛОЖЕНИЯПРИЛОЖЕНИЕ I: ПРОЦЕДУРЕН ПРАВИЛНИК ЗА АРБИТРАЖПРИЛОЖЕНИЕ II: КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И НА МЕДИАТОРИТЕ--------------------------------------------------ПРИЛОЖЕНИЕ IПРОЦЕДУРЕН ПРАВИЛНИК ЗА АРБИТРАЖОбщи разпоредби1. По силата на настоящото споразумение и настоящия правилник:"съветник" означава лице, наето от една от страните да предоставя съвети или да подпомага тази страна в рамките на процедурата пред арбитражния комитет;"страна жалбоподател" означава всяка една от страните, която е поискала създаването на арбитражен комитет съгласно член 5 от настоящото споразумение;"страна ответник по жалба" означава страната, за която се твърди, че нарушава разпоредбите, посочени в член 2 от настоящото споразумение;"арбитражен комитет" означава комитет, сформиран по силата на член 6 от настоящото споразумение;"представител на една от страните" означава служител или всяко друго лице, назначено от министерство или държавен орган или от друга публична структура на една от страните;"ден" означава един календарен ден, освен ако не е предвидено друго.2. Страната ответник отговаря за административната организация на процедурата за уреждане на спор, по-специално за организирането на изслушвания, освен ако страните не са се споразумели за друго. Същевременно разходите, свързани с всички организационни въпроси около консултациите, медиацията и арбитража, се поемат от Европейския съюз, с изключение на възнаграждението и разходите, които трябва да се заплатят на медиаторите и членовете на арбитражния комитет и които се поемат съвместно от


text: двете страни.Уведомяване3. Страните или арбитражният комитет предават всяко искане, становище, писмено изложение или всякакъв друг документ по електронна поща, а екземпляр от него се предава в същия ден по факс, препоръчана поща, куриер, пратка с обратна разписка или чрез всякакъв друг начин за телекомуникация, позволяващ регистриране на пратката. Освен ако не се докаже обратното, електронно съобщение се счита за получено в деня на изпращането му.4. Всяка от страните предоставя на другата страна и на всеки един от арбитрите екземпляр в електронен вид на всяко едно от своите писмени изложения. Екземпляр от документа се предоставя също така и на хартия.5. Всички уведомления се изпращат съответно до Министерство на външните работи на Мароко и до Генерална дирекция "Търговия" в Европейската комисия.6. Незначителните технически грешки, допуснати в искане, становище, писмено изложение или всякакъв друг документ, свързан с процедурата пред арбитражния комитет, могат да бъдат поправени, като се изпрати нов документ, посочващ ясно измененията.7. Ако последният ден, определен за изпращането на документ, съвпада с официален празник или почивен ден в Мароко или в Съюза, документът може да бъде изпратен на следващия работен ден. В първия понеделник на всеки декември страните разменят списъци с датите на техните официални празници или почивни дни за следващата година. Документи, уведомления или искания от какъвто и да е вид не се считат за получени на дата, която е официален празник или почивен ден. Освен това, при изчисляването в работни дни на сроковете, определени в настоящото споразумение, предвид се вземат само работните дни, които са общи и за двете страни.8. В зависимост от предмета на спорните разпоредби екземпляри от всички искания и уведомления, адресирани до подкомитета "Промишленост, търговия и услуги" в съответствие с настоящото споразумение, се изпращат и до другите съответни подкомитети, създадени по силата на споразумението за асоцииране.Начало на арбитражната процедура9. а) Ако членовете на арбитражния комитет са избрани чрез теглене на жребий в съответствие с член 6 от настоящото споразумение или с правила 19, 20 или 49 от настоящия процедурен правилник, при тегленето на жребия присъстват представители и на двете страни.б) Освен ако страните не са се договорили за друго, те организират среща с арбитражния комитет в срок от седем работни дни след сформирането му, за да се определят темите за разглеждане, които страните или арбитражният комитет считат за уместни, включително и въпросите, свързани с възнагражденията и разноските на арбитрите, които съответстват на стандартите на СТО. Членовете на арбитражния комитет и представители на страните могат да участват в тази среща по телефон или чрез видеоконферентна връзка.10. а) Освен ако страните не са се договорили за друго, за период от пет работни дни от датата на избиране на арбитрите, техническото задание на арбитражния комитет се състои в следното:"да разгледа, в светлината на съответните разпоредби на споразуменията, посочени в член 2 от Споразумението относно уреждането на спорове, въпроса, повдигнат в искането за сформиране на арбитражен комитет, да се произнесе относно съвместимостта на въпросната мярка с разпоредбите, посочени в член 2 от споразумението, и да излезе с решение в съответствие с член 8 от споразумението относно уреждането на спорове."б) Страните трябва


text: да уведомят арбитражния комитет за договореното техническо задание в рамките на пет работни дни от датата на договаряне.Първоначални становища11. Страната жалбоподател изпраща своето първоначално писмено становище най-късно до 20 дни след датата на сформиране на арбитражния комитет. Страната ответник по жалбата представя своята писмена защита най-късно до 20 дни след датата на представяне на първоначалното писмено становище.Работа на арбитражните комитети12. Председателят на арбитражния комитет ръководи всичките му заседания. Арбитражният комитет има право да упълномощи своя председател да взема административни и процедурни решения.13. Освен ако в настоящото споразумение не е предвидено друго, арбитражният комитет може да осъществява дейността си по всякакви начини, включително по телефон, факс или с компютърни връзки.14. Единствено арбитрите могат да участват в обсъжданията на арбитражния комитет, но техните помощници могат да присъстват на обсъжданията, ако получат разрешение от арбитражния комитет.15. Изготвянето на всяко решение е от изключителната компетентност на арбитражния комитет и не може да бъде делегирано.16. Когато възникне процедурен въпрос, който не е уреден в разпоредбите на настоящото споразумение и приложенията към него, арбитражният комитет може, след като се консултира със страните, да приеме подходяща процедура, съвместима с посочените разпоредби.17. Когато арбитражният комитет прецени, че е необходимо да се променят приложимите при процедурата срокове или да се внесат корекции от процесуален или административен характер, той информира писмено страните за мотивите, налагащи промяната или корекцията, като посочва съответния срок или необходимата корекция. Арбитражният комитет може да приема такава промяна или изменение след като се консултира със страните. Сроковете по член 8, параграф 2 от настоящото споразумение не се променят.Смяна18. Ако даден арбитър не е в състояние да участва в процедурата, прави си отвод или трябва да бъде сменен, заместникът се избира в съответствие с член 6, параграф 3.19. Когато страна счита, че даден арбитър не отговаря на изискванията на Кодекса за поведение, поради което следва да бъде сменен, тази страна следва да уведоми другата страна най-късно до 15 дни от датата, на която са ѝ станали известни обстоятелствата, свидетелстващи за сериозно нарушение на Кодекса за поведение от страна на арбитъра.Когато страна счита, че даден арбитър, който не е председателят, не отговаря на изискванията на Кодекса за поведение, страните се консултират и, ако се споразумеят за това, сменят арбитъра и избират заместник според процедурата, обяснена в член 6, параграф 3 от настоящото споразумение.Ако страните не постигнат споразумение за необходимостта от смяна на арбитъра, която и да е страна може да поиска въпросът да бъде отнесен до председателя на арбитражния комитет, който взема окончателното решение.Ако председателят установи, че арбитърът не отговаря на изискванията на Кодекса за поведение, тя или той избира чрез жребий нов арбитър от посочения в член 19, параграф 1 от настоящото споразумение резерв с имена, към който е принадлежал първоначалният арбитър. Ако първоначалният арбитър е избран от страните в съответствие с член 6, параграф 2 от настоящото споразумение, заместникът се избира чрез жребий от резерва с имена, които са били предложени от страната жалбоподател и страната ответник по силата на член 19, параграф 1 от настоящото споразумение. Изборът на нов арбитър се извършва в рамките на


text: пет работни дни от датата на подаване на искането до председателя на арбитражния комитет.20. Когато страна счита, че председателят на арбитражния комитет не отговаря на изискванията на Кодекса за поведение, страните се консултират и, ако се споразумеят за това, заменят председателя и избират заместник според процедурата, обяснена в член 6, параграф 3 от настоящото споразумение.Ако страните не постигнат споразумение за необходимостта от смяна на председателя, която и да е страна може да поиска въпросът да бъде отнесен до един от останалите членове на резерва с имена, избрани да действат като председатели по силата на член 19, параграф 1 от настоящото споразумение. Нейното или неговото име се изтегля чрез жребий от председателите на подкомитета "Промишленост, търговия и услуги" или от упълномощено от председателите лице. Решението на това лице относно необходимостта от смяна на председателя е окончателно.Ако това лице реши, че първоначалният председател не отговаря на изискванията на Кодекса за поведение, тя или той избира чрез жребий нов председател от посочения в член 19, параграф 1 от настоящото споразумение резерв с имена на лица, които могат да действат като председатели. Изборът на нов председател се извършва в рамките на пет работни дни от датата на получаване на искането, посочено в настоящия параграф.21. Производството пред арбитражния комитет се спира за периода, в който се изпълняват процедурите, посочени в правила 18, 19 и 20.Изслушвания22. Председателят определя датата и часа на изслушването, след като се консултира със страните и другите членове на арбитражния комитет, и ги потвърждава в писмена форма на страните. Тази информация трябва също така да бъде обявена публично от страната, която отговаря за административната организация на процедурата, ако изслушването е при открити врата. Освен ако една от страните не се противопостави, арбитражният комитет може да реши да не свиква изслушване.23. Освен ако страните не са се договорили за друго, изслушването се провежда в Брюксел, когато страната жалбоподател е Мароко, и в Рабат, когато страната жалбоподател е Съюзът.24. Арбитражният комитет може да проведе едно допълнително изслушване само при изключителни обстоятелства. Не се свикват допълнителни изслушвания при процедурите по силата на член 10, параграф 2, член 11, параграф 2, член 12, параграф 3 и член 13, параграф 2 от настоящото споразумение.25. Всички арбитри присъстват от начало до край на всички изслушвания.26. Следните лица могат да присъстват на изслушванията, независимо дали те се провеждат при открити или закрити врата:а) представителите на страните;б) съветниците на страните;в) членовете на административния персонал, устните преводачи, писмените преводачи и съдебните стенографи; както иг) помощниците на арбитрите.Единствено представителите и съветниците на страните имат право да вземат думата пред арбитражния комитет.27. Най-късно пет работни дни преди датата на изслушването всяка от страните предоставя на арбитражния комитет списък с имената на лицата, които ще пледират или ще представят изложения в нейна полза по време на изслушването, както и на другите представители или съветници, които ще присъстват на изслушването.28. Изслушванията пред арбитражните комитети са при открити врата, освен ако страните не решат друго. Ако страните решат, че изслушването ще бъде при закрити врата, част от него може, въпреки това, да бъде публично, ако арбитражният


text: комитет вземе решение за това по искане на страните. Въпреки това арбитражният комитет заседава при закрити врати когато изложението или аргументите на една от страните съдържат поверителна търговска информация.29. Арбитражният комитет провежда изслушването по посочения по-долу начин:Доводи:а) представяне на доводите на страната жалбоподател;б) представяне на аргументите на страната ответник.Възражения:а) представяне на доводите на страната жалбоподател;б) реплика на страната ответник по жалбата.30. Арбитражният комитет има право да отправя въпроси към страните във всеки момент на изслушването.31. Арбитражният комитет взема мерки за изготвянето на протокол за всяко изслушване и възможно най-бързото изпращане на копие от него на страните.32. Всяка една от страните може да представи допълнителен документ, касаещ всеки един от въпросите, повдигнати по време на изслушването, в рамките на 10 работни дни от датата на изслушването.Писмени въпроси33. Арбитражният комитет има право във всеки момент на процедурата да отправя писмено въпроси към едната или към двете страни. Всяка една от страните получава копие от всеки въпрос, поставен от арбитражния комитет.34. Всяка една от страните представя на другата страна копие от своя писмен отговор на въпросите на арбитражния комитет. Всяка от страните има възможност да представи писмено мнение относно отговора на другата страна в срок от пет работни дни след датата на неговото получаване.Поверителност35. Страните са длъжни да пазят поверителния характер на информацията, представена по време на изслушванията пред арбитражния комитет, когато изслушванията се провеждат при закрити врата в съответствие с правило 28. Страните трябва да третират като поверителни сведенията, съобщени от другата страна на арбитражния комитет и които са определени като такива от тази страна. Когато една от страните по спора предостави на комитета поверителен вариант на своите писмени изложения или защита, тя предоставя също така, ако другата страна поиска това, неповерително резюме на сведенията, които се съдържат в изложенията и които могат да бъдат огласени, най-късно 15 дни след датата на получаване на искането или на съобщаването на това писмено изложение, като се взема предвид по-късната от тези дати. Никоя разпоредба от настоящия правилник не възпрепятства която и да е от страните да огласи изявления от своето собствено становище.Контакти ex parte36. Арбитражният комитет е длъжен да се въздържа от срещи или контакти с която и да е от страните в отсъствието на другата страна.37. Никой член на арбитражния комитет няма право да обсъжда какъвто и да било аспект на въпроса, с който е сезиран арбитражният комитет, с едната или с двете страни в отсъствие на другите арбитри.Изложения amicus curiae38. Ако страните не са се договорили за друго, в срок от пет дни след сформирането на арбитражния комитет той може да приема писмени изложения, които не са изискани, ако те са изготвени до 10 дни след сформирането на арбитражния комитет, кратки са, не надвишават, ведно с приложенията, 15 машинописни страници, и се отнасят пряко към фактическата страна на въпроса, разглеждан от арбитражния комитет.39. Изложението трябва да включва описание на физическото или юридическото лице, което го представя, включително характера на неговата дейност и произхода на неговото финансиране, и да посочва точно интереса, който това лице има от арбитражната процедура. То трябва да бъде


text: изготвено на езиците, избрани от страните съгласно правила 42 и 43 от настоящия процедурен правилник.40. Арбитражният комитет изброява в своето решение всички постъпили при него изложения, които съответстват на разпоредбите на посочените по-горе правила. От него не се изисква да отбелязва в своето решение аргументите, изтъкнати в тези изложения. Всяко изложение, получено от арбитражния комитет при прилагане на това правило, се представя на страните, за да могат те да представят своя коментар.Спешни случаи41. При спешни случаи, посочени в настоящото споразумение, арбитражният комитет изменя по целесъобразност, след консултиране със страните, посочените в настоящия процедурен правилник срокове и уведомява страните за тези изменения.Писмени и устни преводи42. По време на консултациите, посочени в член 6, параграф 2 от настоящото споразумение, и не по-късно от заседанието, посочено в правило 9, буква б) от настоящия процедурен правилник, страните правят необходимото, за да се споразумеят относно общ работен език на процедурата пред арбитражния комитет.43. Ако страните не съумеят да се споразумеят относно общ работен език, всяка от страните взема необходимите мерки, за да осигури превод на своите писмени изложения на езика, избран от другата страна, като поема свързаните с това разноски.44. Страната ответник взема необходимите мерки, за да осигури устен превод на устните изложения на езиците, избрани от страните.45. Решенията на арбитражния комитет се съобщават на езика или езиците, избран/и от страните.46. Всяка от страните може да представи мнението си по всеки превод на документ, изготвен съгласно настоящите правила.Изчисляване на сроковете47. Когато при прилагането на правило 7 от настоящия процедурен правилник една от страните получи документ на дата, различна от датата на която другата страна е получила този документ, всеки срок, който се изчислява в зависимост от датата на получаване на този документ, трябва да започне да тече от по-късната дата на получаване на този документ.Други процедури48. Настоящият процедурен правилник е приложим и при процедурите по член 10, параграф 2, член 11, параграф 2, член 12, параграф 3 и член 13, параграф 2 от настоящото споразумение. Същевременно сроковете, посочени в настоящия процедурен правилник, се изменят в съответствие със специалните срокове, посочени за приемането на решение от арбитражния комитет при тези други процедури.49. В случай че първоначалният комитет или някои от неговите членове не могат да бъдат свикани отново за процедурите по член 10, параграф 2, член 11, параграф 2, член 12, параграф 3 и член 13, параграф 2 от настоящото споразумение, се прилагат процедурите, установени в член 6 от настоящото споразумение. Срокът за обявяване на решението се удължава с 15 дни.--------------------------------------------------ПРИЛОЖЕНИЕ IIКОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И НА МЕДИАТОРИТЕОпределения1. В настоящия кодекс за поведение се използват следните определения:а) "член" или "арбитър" означава член на арбитражен комитет, който е създаден и съществува съгласно член 6 от настоящото споразумение;б) "медиатор" означава лице, което осъществява медиация в съответствие с член 4 от настоящото споразумение;в) "кандидат" означава лице, чието име присъства в списъка с арбитри, посочен в член 19 от настоящото споразумение и чиято кандидатура се разглежда за избиране като член на арбитражен комитет съгласно член 6 от настоящото споразумение;г) "помощник" означава лице, което в рамките на


text: мандата на член на арбитражния комитет му помага в неговите проучвания или му оказва подкрепа при изпълнение на неговите функции;д) "процедура" означава процедура пред арбитражен комитет по силата на настоящото споразумение, освен ако не е предвидено друго;е) "персонал" по отношение на член на арбитражния комитет означава лицата, които са под негово ръководство и негов надзор, с изключение на помощниците.Отговорности в рамките на процедурата за уреждане на спорове2. Кандидатите и членовете са длъжни да избягват всяко явно и привидно нарушаване на деонтологичните норми, да бъдат независими и безпристрастни, да избягват всеки пряк или косвен конфликт на интереси и да съблюдават строги норми на поведение, за да се гарантират интегритетът и безпристрастността на механизма за уреждане на спорове. Бившите членове са длъжни да спазват задълженията, определени в параграфи 15, 16, 17 и 18 от настоящия Кодекс за поведение.Задължение за деклариране3. Преди потвърждаването на избора му/ѝ като член на арбитражния комитет съгласно настоящото споразумение, кандидатът/кандидатката е длъжен/на да декларира интересите, връзките или въпросите, които биха могли да повлияят на неговата независимост или безпристрастност, или които биха могли логично да създадат впечатление за нарушаване на деонтологичните норми или на пристрастност при разглеждане на спора. За тази цел кандидатът е длъжен да положи всички разумни усилия, за да се информира за съществуването на такива интереси, връзки и въпроси.4. Кандидатите или членовете уведомяват подкомитета "Промишленост, търговия и услуги" единствено за действителни или потенциални нарушения на настоящия Кодекс за поведение, за да бъдат разгледани от страните.5. След като бъде избран, всеки член е длъжен да продължи да полага всички разумни усилия да се информира постоянно за посочените в точка 3 от настоящия Кодекс за поведение интереси, връзки или въпроси, като е длъжен да ги декларира. Задължението за деклариране е постоянно и изисква от всеки член да обявява за съществуването на евентуални такива интереси, отношения или въпроси, които могат да се появят на всеки етап от процедурата. Членът е длъжен да декларира тези интереси, връзки или въпроси, като ги съобщи в писмен вид на подкомитета "Промишленост, търговия и услуги", за да бъдат разгледани от страните.Задължения на членовете6. След избирането си всеки член изпълнява съвестно и своевременно функциите си на член по време на цялата процедура, по справедлив и прилежен начин.7. Всеки член разглежда единствено въпросите, които са повдигнати в хода на процедурата и са от значение за вземането на решение, и не трябва да делегира това задължение на друго лице.8. Всеки член взема всички подходящи мерки, за да се увери, че неговият или неин помощник и персонал са информирани и спазват параграфи 2, 3, 4, 5, 16, 17 и 18 от настоящия Кодекс за поведение.9. Никой член няма право да установява контакти ex parte, свързани с процедурата.Независимост и безпристрастност на членовете10. Всеки член трябва да бъде независим и безпристрастен и да избягва създаването на впечатление за нарушаване на деонтологичните норми или за пристрастност и няма право да се влияе от личен интерес, от оказван външен натиск, от съображения от политически характер, от обществен протест, от лоялност към една от страните или от страх от критики.11. Никой член няма


text: право пряко или косвено да поеме задължение или да приеме възнаграждение, което по някакъв начин би възпрепятствало или би създало впечатление за възпрепятстване на надлежното изпълнение на неговите функции.12. Никой член няма право да използва положението, което заема в арбитражния комитет, за да обслужва лични или частни интереси, и се въздържа от каквото и да е действие, което може да създаде впечатление, че други лица са в състояние да му/ѝ окажат влияние.13. Никой член не може да позволи поведението или преценката му/ѝ да бъдат повлияни от връзки или отговорности от финансов, търговски, професионален, семеен или обществен характер.14. Всеки член трябва да се въздържа от установяване на връзки или придобиване на всякакви финансови облаги, които биха могли да повлияят на нейната или неговата безпристрастност, или които биха могли логично да създадат впечатление за нарушаване на деонтологичните норми или за пристрастност.Задължения на бившите членове15. Всички бивши членове трябва да се въздържат от действия, които могат да създадат впечатление за проявена пристрастност при изпълнение на функциите им или за извлечена изгода от решението на арбитражния комитет.Поверителност16. Никой настоящ или бивш член няма право в нито един момент да разкрива или да използва сведения, свързани с процедурата, които не са общоизвестни или са му станали известни по време на процедурата, освен за нейните цели, и в никакъв случай не може да разкрива или да използва тези сведения за своя собствена изгода или за изгода на други лица, или с цел да увреди интересите на други лица.17. Никой член няма право да огласява решението на арбитражния комитет или части от него преди неговото публикуване в съответствие с настоящото споразумение.18. Никой настоящ или бивш член няма право в нито един момент да разкрива съдържанието на обсъжданите от арбитражния комитет въпроси или мнението на който и да е от неговите членове.Разходи19. Всеки член води и представя отчет за времето, посветено на процедурата, както и за своите разноски.Медиатори20. Правилата, описани в настоящия Кодекс за поведение и приложими към членове или бивши членове, се прилагат mutatis mutandis към медиаторите.--------------------------------------------------


text:
 Важна правна забележка
 |
 22002D0160
 Официален вестник n° L 038 , 13/02/2003 стр. 0013 - 0015 специално чешко издание глава 11 том 08 стр. 15 - 17 специално испанско издание глава 11 том 08 стр. 15 - 17 специално унгарско издание глава 11 том 08 стр. 15 - 17 специално литвийско издание глава 11 том 08 стр. 15 - 17 LV.ES глава 11 том 08 стр. 15 - 17 MT.ES глава 11 том 08 стр. 15 - 17 PL.ES глава 11 том 08 стр. 15 - 17 SK.ES глава 11 том 08 стр. 15 - 17 специално словенско издание глава 11 том 08 стр. 15 - 17
 Решение на Съвместния комитет на ЕИПNo 160/2002от 6 декември 2002 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с протокола, коригиращ това споразумение, по-нататък наричано "Споразумението", и по-специално член 98 от него,като има предвид, че:(1) Приложение II към споразумението беше изменено с Решение No 138/2002 на Съвместния комитет на ЕИП от 8 ноември 2002 г. [1].(2) Решение 2002/75/EО на Комисията от 1 февруари 2002 г. за определяне на специални условия за вноса на звездовиден анасон от трети страни [2] трябва да бъде включено в споразумението.(3) Решение 2002/79/EО на Комисията от 4 февруари 2002 г. за налагане на специални условия за вноса на фъстъци и на някои продукти от фъстъци с произход или доставяни от Китай [3] трябва да се бъде включено в споразумението.(4) Решение 2002/80/EО на Комисията от 4 февруари 2002 г. за налагане на специални условия на внос на смокини, лешници, шамфъстъци и някои извлечени от тях продукти с произход или доставяни от Турция [4] трябва да бъде включено в споразумението.(5) Решение 2002/233/EО на Комисията от 20 март 2002 г. за изменение и поправка на Решение 2002/79/ЕО за налагане на специални условия за вноса на фъстъци и на някои продукти от фъстъци с произход или доставяни от Китай и на Решение 2002/80/ЕО за налагане на специални условия на внос на смокини, лешници, шамфъстъци и някои извлечени от тях продукти с произход или доставяни от Турция [5], трябва да се включи в споразумението,РЕШИ:Член 1След точка 54щу (Директива 2002/16/EО на Комисията) от глава XII на приложение II към Споразумението се вмъкват следните точки:"54щф. 32002 D 0075: Решение 2002/75/EО на Комисията от 1 февруари 2002 г. за определяне на специални условия за вноса на звездовиден анасон от трети страни (ОВ L 33, 2.2.2002 г., стр. 31).За целите на настоящото споразумение клаузите на решението се четат със следните адаптации:Към приложение II се добавя следното:Държава-членка | Място на влизане |Исландия | Reykjavík (port, airport), Akranes (port), Ísafjörður (port, airport), Sauðárkrókur (port, airport), Siglufjörður (port, airport), Akureyri (port, airport), Húsavík (port, airport), Seyðisfjörður (port, airport), Neskaupstaður (port, airport), Eskifjörður (port, airport), Vestmannaeyjar (port, airport), Keflavík (port, airport), Keflavík (airport), Hafnarfjörður (port), Egilsstaðir (airport), Höfn í Hornafirði (port, airport), Þorlákshöfn (port), Borgarnes (port, airport), Stykkishólmur (port, airport), Búðardalur (port, airport), Paktreksfjörður (port, airport), Bolungavík (port, airport), Hólmavík (port, airport), Blönduós


text: (port, airport), Ólafsfjörður (port, airport), Vík í Mýrdal (port, airport), Hvolsvöllur (port, airport), Selfoss (port, airport), Kópavogi (port, airport) |Лихтенщайн | Гранична станция Schaanwald |Норвегия | Осло |54щх. 32002 D 0079: Решение 2002/79/EО на Комисията от 4 февруари 2002 г. за налагане на специални условия за вноса на фъстъци и на някои продукти от фъстъци с произход или доставяни от Китай (ОВ L 34, 5.2.2002 г., стр. 21) изменено с:- 32002 D 0233: Решение 2002/233/EО на Комисията от 20 март 2002 г. (ОВ L 78, 21.3.2002 г., стр. 14).За целите на настоящото споразумение клаузите на решението се четат със следните адаптации:Към приложение II се добавя следното:Държава-членка | Място на влизане |Исландия | Reykjavík (пристанище, летище), Akranes (пристанище), Ísafjörður (пристанище, летище), Sauðárkrókur (пристанище, летище), Siglufjörður (пристанище, летище), Akureyri (пристанище, летище), Húsavík (пристанище, летище), Seyðisfjörður (пристанище, летище), Neskaupstaður (пристанище, летище), Eskifjörður (пристанище, летище), Vestmannaeyjar (пристанище, летище), Keflavík (пристанище, летище), Keflavík (летище), Hafnarfjörður (пристанище), Egilsstaðir (летище), Höfn í Hornafirði (пристанище, летище), Þorlákshöfn (пристанище), Borgarnes (пристанище, летище), Stykkishólmur (пристанище, летище), Búðardalur (пристанище, летище), Paktreksfjörður (пристанище, летище), Bolungavík (пристанище, летище), Hólmavík (пристанище, летище), Blönduós (пристанище, летище), Ólafsfjörður (пристанище, летище), Vík í Mýrdal (пристанище, летище), Hvolsvöllur (пристанище, летище), Selfoss (пристанище, летище), Kópavogi (пристанище, летище) |Лихтенщайн | Гранична станция Schaanwald |Норвегия | Осло |54щц. 32002 D 0080: Решение 2002/80/EО на Комисията от 4 февруари 2002 г. за налагане на специални условия на внос на смокини, лешници, шамфъстъци и някои извлечени от тях продукти с произход или доставяни от Турция (ОВ L 34, 5.2.2002 г., стр. 26), изменено с:- 32002 D 0233: Решение 2002/233/EО на Комисията от 20 март 2002 г. (ОВ L 78, 21.3.2002 г., стр. 14).За целите на настоящото споразумение клаузите на решението се четат със следните адаптации:Към приложение II се добавя следното:Държава-членка | Място на влизане |Исландия | Reykjavík (пристанище, летище), Akranes (пристанище), Ísafjörður (пристанище, летище), Sauðárkrókur (пристанище, летище), Siglufjörður (пристанище, летище), Akureyri (пристанище, летище), Húsavík (пристанище, летище), Seyðisfjörður (пристанище, летище), Neskaupstaður (пристанище, летище), Eskifjörður (пристанище, летище), Vestmannaeyjar (пристанище, летище), Keflavík (пристанище, летище), Keflavík (летище), Hafnarfjörður (пристанище), Egilsstaðir (летище), Höfn í Hornafirði (пристанище, летище), Þorlákshöfn (пристанище), Borgarnes (пристанище, летище), Stykkishólmur (пристанище, летище), Búðardalur (пристанище, летище), Paktreksfjörður (пристанище, летище), Bolungavík (пристанище, летище), Hólmavík (пристанище, летище), Blönduós (пристанище, летище), Ólafsfjörður (пристанище, летище), Vík í Mýrdal (пристанище, летище), Hvolsvöllur (пристанище, летище), Selfoss (пристанище, летище), Kópavogi (пристанище, летище) |Лихтенщайн | Гранична станция Schaanwald |Норвегия | Осло" |Член 2Текстовете на Решения 2002/75/EО, 2002/79/EО, 2002/80/EО и 2002/233/EО на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 7 декември 2002 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [******].Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 6 декември 2002 година.За Съвместния комитет на ЕИППредседателKjartan Jóhannsson[1] ОВ L 19, 23.1.2003 г., стр. 3.[2] ОВ L 33, 2.2.2002 г., стр. 31.[3] ОВ L 34, 5.2.2002 г., стр. 21.[4]


text:
 22.3.2018
 BG
 Официален вестник на Европейския съюз
 L 80/41
 РЕШЕНИЕ НА СЪВМЕСТНИЯ КОМИТЕТ НА ЕИП
 No 196/2016
 от 23 септември 2016 година
 за изменение на приложение XX (Околна среда) към Споразумението за ЕИП [2018/452]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива (ЕС) 2016/774 на Комисията от 18 май 2016 г. за изменение на приложение II към Директива 2000/53/ЕО на Европейския парламент и на Съвета относно излезлите от употреба превозни средства (1) следва да бъде включена в Споразумението за ЕИП.
 (2)
 Следователно приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 32д (Директива 2000/53/ЕО на Европейския парламент и на Съвета) от приложение XX към Споразумението за ЕИП се добавя следното тире:
 „—
 32016 L 0774: Директива (ЕС) 2016/774 на Комисията от 18 май 2016 г. (ОВ L 128, 19.5.2016 г., стр. 4).“
 Член 2
 Текстовете на Директива (ЕС) 2016/774 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 24 септември 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 23 септември 2016 година.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 128, 19.5.2016 г., стр. 4.
 (*1) Без отбелязани конституционни изисквания.


text:
 18.7.2019
 BG
 Официален вестник на Европейския съюз
 L 192/51
 РЕШЕНИЕ НА СЪВМЕСТНИЯ КОМИТЕТ НА ЕИП No 43/2019
 от 29 март 2019 година
 за изменение на приложение ХХ (Околна среда) към Споразумението за ЕИП [2019/1227]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2019/225 на Комисията от 6 февруари 2019 г. за изменение на Регламент (ЕО) No 748/2009 по отношение на операторите на въздухоплавателни средства, за които Обединеното кралство е посочено като администрираща държава членка (1) следва да бъде включен в Споразумението за ЕИП.
 (2)
 Следователно приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 21ат (Регламент (ЕО) No 748/2009 на Комисията) от приложение XX към Споразумението за ЕИП се добавя следното тире:
 „—
 32019 R 0225: Регламент (ЕС) 2019/225 на Комисията от 6 февруари 2019 г. (ОВ L 41, 12.2.2019 г., стр. 1).“
 Член 2
 Текстовете на Регламент (ЕС) 2019/225 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 март 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 29 март 2019 година.
 За Съвместния комитет на ЕИП
 Председател
 Claude MAERTEN
 (1) ОВ L 41, 12.2.2019 г., стр. 1.
 (*1) Без отбелязани конституционни изисквания


text:
 30.3.2011
 BG
 Официален вестник на Европейския съюз
 L 84/46
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 75 на Икономическата комисия за Европа на Организацията на обединените нации (ИКЕ на ООН) — Единни предписания относно одобрението на пневматични гуми за мотоциклети и мотопеди
 Включващо всички текстове в сила до:
 Допълнение 13 към оригиналната версия на Правилото — дата на влизане в сила: 24 октомври 2009 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Маркировки
 4.
 Заявление за одобрение
 5.
 Одобрение
 6.
 Изисквания
 7.
 Изменения на типа на пневматична гума и разширение на одобрението
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждането на изпитвания за одобрение, както и на административните отдели
 ПРИЛОЖЕНИЯ
 Приложение 1. —
 Съобщение относно одобрението, разширението, отказа или отмяната на одобрение, или окончателното прекратяване на производството на тип пневматична гума за мотоциклети и мотопеди съгласно правило No 75
 Приложение 2. —
 Оформление на маркировката за одобрение
 Приложение 3. —
 Оформление на маркировката за гуми — пример за маркировка, която се поставя върху типове гуми, пускани на пазара след влизането в сила на настоящото правило
 Приложение 4. —
 Отношение индекс на товароносимост/максимална маса
 Приложение 5. —
 Означение на размера на гумата и размери
 Приложение 6. —
 Метод за измерване на пневматични гуми
 Приложение 7. —
 Процедура за изпитвания на характеристиките по отношение на натоварване/скорост
 Приложение 8. —
 Товароносимост на гумата при различни скорости
 Приложение 9. —
 Процедура на изпитване за динамичното разширение на гумите
 1. ОБХВАТ
 Настоящото правило се прилага за нови пневматични гуми за превозни средства от категории L1, L2, L3, L4 и L5.
 То обаче не се прилага за гуми от типовете, проектирани изключително за използване извън пътя, които са маркирани с маркировката „NHS“ („не е предназначено за използване по магистрали“), и за гуми, проектирани изключително за състезания.
 2. ОПРЕДЕЛЕНИЯ
 По смисъла на настоящото правило:
 2.1.
 „Тип пневматична гума“ означава категория пневматични гуми, които не се различават по такива съществени характеристики, като:
 2.1.1.
 Производител
 2.1.2.
 Означение на размера на гумата
 2.1.3.
 Вид на употреба (нормална: за нормална употреба по пътя; специална: за специални приложения, като например употреба на пътя и извън пътя, зимна, за мотопед)
 2.1.4.
 Структура (диагонална, кръстосана, опоясена диагонална, радиална)
 2.1.5.
 Категория за скоростта
 2.1.6.
 Индекс на товароносимост
 2.1.7.
 Напречно сечение на гумата
 2.2.
 „Структура на пневматична гума“ са техническите характеристики на каркаса на гумата. По-специално се различават следните структури на пневматични гуми:
 2.2.1.
 „Диагонална“ или „с наклонен слой“ е структура на пневматична гума, при която нишките, образуващи слоя, достигат до ръбовете и са разположени под редуващи се ъгли, значително по-малки от 90° спрямо осевата линия на протектора (1).
 2.2.2.
 „Опоясена диагонална“ е структура на пневматична гума от диагонален тип (с наклонен слой), при